અષાઢી બીજે સવારે ૪ વાગ્યે મંગળા આરતી કરવામાં આવી હતી. જેમાં ભાજપના રાષ્ટ્રીય અધ્યક્ષ અમિત શાહ ઉપસ્થિત રહ્યા હતા. ભગવાન જગન્નાથજી મથુરા-બનારસથી લવાયેલા રજવાડી વસ્ત્રોમાં રાજા-મહારાજાના વેશમાં પાઘડી સાથે સજ્જ થઈને નગરચર્યાએ નીકળ્યા છે. જેમાં ૧૮ શણગારેલાં ગજરાજ, ભારતીય સંસ્કૃતિની ઝાંખી કરાવતી ૧૦૧ ટ્રકો, અંગ-કસરતનાં નિદર્શન કરાવતા ૩૦ અખાડા, ૧૮ ભજનમંડળીઓ અને ત્રણ બેન્ડવાજા પણ સામેલ છે.